b'\n_START_ARTICLE_\nAnna Kendrick\n_START_SECTION_\n1998\xe2\x80\x932007: Za\xc4\x8detek\n_START_PARAGRAPH_\nAnna Kendrick je zanimanje za igranje pokazala \xc5\xbee pri desetih letih. Od takrat naprej so njeni star\xc5\xa1i njo in njenega brata vse iz Portlanda, Maine vozili v New York na razne avdicije. Njena prva igralska vloga je bila vloga Dinah v Broadwayjevem muzikalu High Society, ki jo je dobila avgusta 1998 v starosti dvanajstih let. Za svoje delo v tem muzikalu si je prislu\xc5\xbeila nominacije za nagrade Theatre World Award, Drama Desk Award in nagrado tony. Je tretja najmlaj\xc5\xa1a igralka, kar jih je kdaj bilo nominiranih za nagrado Tony, takoj za takrat desetletnim Frankiejem Michaelsom in takrat enajstletno Daisy Eagan, ki sta nagrado kasneje tudi dobila._NEWLINE_Za tem je dobila \xc5\xa1e nekaj manj\xc5\xa1ih vlog na Broadwayju, vklju\xc4\x8dno z muzikalom Mala no\xc4\x8dna glasba, ki ga je izvedla \xc5\xa1e preden je leta 2003 posnela svoj prvi film, komi\xc4\x8dni muzikal Camp, za katerega je leta 2004 prejela nominacijo za nagrado Chlotrudis Award v kategoriji za\xc2\xa0\xc2\xbbnajbolj\xc5\xa1o stransko igralko\xc2\xab\xc2\xa0in nominacijo za nagrado Independent Spirit Award v kategoriji za\xc2\xa0\xc2\xbbnajbolj\xc5\xa1i debitanski nastop.\xc2\xab\xc2\xa0V filmu je upodobila Fritzi Wagner.\n_START_SECTION_\n2007 - danes: Serija Somrak in V zraku\n_START_PARAGRAPH_\nLeta 2007 je Anna Kendrick posnela svoj naslednji film, Rocket Science, v katerem je upodobila Ginny Ryerson, u\xc4\x8denko, ki je \xc4\x8dlanica debatnega kluba. Kljub temu, da je sama kasneje povedala, da se ji je vloga zdela zastra\xc5\xa1ujo\xc4\x8da in zahtevna po tem, ko si je ogledala debatno tekmovanje med \xc5\xa1olami, je s strani kritikov prejela pohvale in bila \xc5\xa1e istega leta nominirana za nagrado Independent Spirit Award v kategoriji za\xc2\xa0\xc2\xbbnajbolj\xc5\xa1o stransko igralko\xc2\xab._NEWLINE_Pozno leta 2007 je od\xc5\xa1la na avdicijo za Jessice Stanley za film Somrak, posnetem po istoimenskem romanu pisateljice Stephenie Meyer. Avdicijo naj bi imela z me\xc5\xa1animi igralci, vendar je v \xc4\x8dasu, ko je avdicija potekala, zbolela in se je ni morala udele\xc5\xbeiti; kakorkoli \xc5\xbee, udele\xc5\xbeila se je poznej\xc5\xa1ih avdicij in nazadnje vlogo tudi dobila. Scenaristka Melissa Rosenberg je dejala, da sta bili knji\xc5\xbena lika Jessica Stanley in Lauren Mallory v filmu zdru\xc5\xbeeni v eno samo osebo._NEWLINE_Anna Kendrick je Jessico Stanley ponovno upodobila v nadaljevanju filma Somrak, Mlada luna (2009). Za svoj nastop v filmu je bila skupaj z igralsko zasedbo nagrajena z nagrado Teen Choice Award._NEWLINE_Njeno petje v gledali\xc5\xa1\xc4\x8du ji je prislu\xc5\xbeilo prilo\xc5\xbenost za igranje v njenem naslednjem projektu, kjer je imela vlogo dekleta iz zadnjega letnika srednje \xc5\xa1ole, ki je vpletena v \xc5\xa1olski muzikal, v filmu The Marc Pease Experience iz leta 2009. V filmu sta poleg nje zaigrala tudi Jason Schwartzman in Ben Stiller._NEWLINE_Pojavila se je v filmu iz leta 2009, Elsewhere, s katerim je dobila svojo prvo glavno vlogo; upodobila je dekle, katere najbolj\xc5\xa1a prijateljica (upodobila jo je Tania Raymonde) je pogre\xc5\xa1ana. Zaigrala je tudi v filmu re\xc5\xbeiserja Jasona Reitmana, V zraku poleg Georgea Clooneyja in Vere Farmiga iz leta 2009, ki je temeljil na noveli Walterja Kirna istega imena iz leta 2001. Njena upodobitev Natalie v filmu V zraku ji je prislu\xc5\xbeila nagrado National Board of Review Award v kategoriji za\xc2\xa0\xc2\xbbnajbolj\xc5\xa1o stransko igralko\xc2\xab in nominacije za nagrade zlati globus, Screen Actors Guild in Academy Award._NEWLINE_S svojo vlogo Jessice Stanley je Anna Kendrick nadaljevala tudi leta 2010, ko je lik upodobila v filmu Mrk, nadaljevanju prvih dveh filmov. Scenaristka filma, Melissa Rosenberg, ji je dodelila tudi del, kjer je moral njen lik ob koncu \xc5\xa1olanja napisati in predstaviti govor, kar ni bil del knjige. Leta 2010 se je pojavila v filmski upodobitvi stripa Edgarja Wrighta Scott Pilgrim, naslovljeni kot Scott Pilgrim proti vsem. V filmu poleg nje igrata tudi Michael Cera in Mary Elizabeth Winstead. V njem ima Anna Kendrick vlogo Stacey Pilgrim, sestre glavnega lika._NEWLINE_Leta 2010 se je pojavila v videospotu pesmi\xc2\xa0\xc2\xbbPow Pow\xc2\xab\xc2\xa0glasbene skupine LCD Soundsystem, kjer je zaigrala\xc2\xa0\xc2\xbb\xc5\xbeensko, ki zbira du\xc5\xa1e pokvarjenih mo\xc5\xbe.\xc2\xab Oktobra 2010 se je Anna Kendrick udele\xc5\xbeila podelitve nagrad Top Glamour Awards v Mehiki, kjer je prejela nagrado v kategoriji za\xc2\xa0\xc2\xbbnajbolj\xc5\xa1o mednarodno igralko.\xc2\xab_NEWLINE_Leta 2011 je Anna Kendrick zaigrala v romanti\xc4\x8dni komediji 50/50 ob Josephu Gordonu Levittu, svoji soigralki iz filma Mrk, Bryce Dallas Howard, in Sethu Rogenu. Jessico Stanley bo upodobila tudi v filmih Jutranja zarja - 1. del (2011) in Jutranja zarja - 2. del (2012)._NEWLINE_Potrdila je tudi, da se bo leta 2012 pojavila v filmu Johna Francisa Daleyja, Rapturepalooza, in da so jo izbrali za igranje v filmu The Archivist, ki ga bo re\xc5\xbeirala Robin Wright, pa tudi, da bo zaigrala v animiranem filmu ParaNorman.\n_START_SECTION_\nZasebno \xc5\xbeivljenje\n_START_PARAGRAPH_\nAnna Kendrick se je rodila v Portlandu, Maine, Zdru\xc5\xbeene dr\xc5\xbeave Amerike, kot drugi otrok v dru\xc5\xbeini. Ima starej\xc5\xa1ega brata, Michaela Cooka Kendricka, ki je zaigral v filmu Looking for an Echo. \xc5\xa0olala se je na osnovni \xc5\xa1oli Longfellow ter srednjih \xc5\xa1olah Lincoln in Deering v Portlandu. Kasneje se je \xc5\xa1olala na kolid\xc5\xbeu Bates. Pravi, da so njeni vzorniki Amy Poehler, Parker Posey in Molly Shannon._NEWLINE_Od leta 2010 dalje je v zvezi z re\xc5\xbeiserjem Edgarjem Wrightom, ki ga je spoznala med snemanjem filma Scott Pilgrim proti vsem.'